Cei patru jurați, Chef Richard Abou Zaki, Chef Orlando Zaharia, Chef Alexandru Sautner și Chef Ștefan Popescu, au inaugurat următorul capitol al show-ului gastronomic prezentat de Irina Fodor, bucurându-se de unele dintre cele mai interesante întâlniri în platoul preselecțiilor. Cea dintâi amuletă din competiție a fost câștigată de Chef Abou Zaki, după o întrecere în care umorul s-a împletit cu presiunea puternică adusă de noile reguli din bucătărie. "M-am bucurat foarte tare că am început cu dreptul", a declarat Chef Abou Zaki.
Tema luptei pentru amuleta care a dat startul întrecerilor între jurați a fost pieptul de pui, degustarea fiind făcută de Chef Vlad Pădurescu. A fost cea dintâi jurizare la care preparatul fiecărui Chef a primit un punctaj – astfel, Chef Richard a obținut 5 puncte, câștigând amuleta, iar Chef Orlando, Chef Popescu și Chef Sautner au primit 4, 3, respectiv 2 puncte. Dar pentru punctajul total, care va decide cei trei jurați ce-și vor alcătui echipe, diferența s-ar putea să o facă și 2 puncte!
"Va fi o bătălie crâncenă!"
În seara aceasta, Chefii sunt pregătiți pentru cea de-a doua confruntare, în numele unei amulete cu un avantaj irezistibil, introdus pentru prima dată în bucătăria Chefi la cuțite. "Zeița Fortuna îmi zâmbește mie azi. M-am trezit de dimineață cu o gândire pozitivă: vreau să câștig eu amuleta", a declarat Chef Popescu, în vreme ce Chef Sautner este dornic să-și ia revanșa, după cele două puncte dureroase, obținute aseară: "Am trecut peste ce-a fost ieri. Nu că-mi doresc, sunt hotărât să câștig amuleta!". "Va fi o bătălie crâncenă!", a concuzionat Chef Zaharia. De partea cealaltă, în platoul preselecțiilor, jurații vor avea parte de preparate spectaculoase, dar și de prezențe cu totul speciale. Cea mai cunoscută sosie a lui Marilyn Monroe, care a jucat în filme la Hollywood alături de actori celebri, gătește pentru Chefi în ediția show-ului care începe în această seară, de la 20:30.
Fiți la curent cu ultimele noutăți. Urmăriți DCNews și pe Google News